paragraph_text: Kao i kod koptskog kalendara, godina ima 12 mjeseci od po 30 dana, plus pet ili šest tzv. epagomenalnih dana, koji se obično nazivaju trinaesti mjesec. Mjeseci počinju istim danima kao i koptski, samo što su imena drugačija, na jeziku Ge'ez. Šesti epagomenalni dan se dodaje svake četiri godine bez izuzetka 29. kolovoza po julijanskom kalendaru, šest mjeseci prije julijanskog prestupnog dana. Tako je prvi dan etiopske godine, 1 Mäskäräm, 11. rujna odn. 12. rujna pred julijansku prestupnu godinu (po gregorijanskom, tijekom 20. i 21. stoljeća, odn. 1900-2100. uključujući).